Antonescu: Călin Georgescu a încercat să paraziteze Ziua Micii Uniri. E candidatul Rusiei la președinția României
Crin Antonescu a vorbit vineri seară, în exclusivitate la Digi24, despre mitingul lui Călin Georgescu, organizat chiar de Ziua Micii Uniri. Fostul lider liberal a spus că acesta a decis ca manifestația să aibă loc azi pentru a „confisca” și „parazita” această sărbătoare națională. „Este simplu și limpede pentru mine că domnul Călin Georgescu are un discurs politic care favorizează interesele Rusiei. El este candidatul Rusiei pentru președinția României”, a afirmat Antonescu.